**VÝZVA NA PREKLADANIE PONÚK**

**Zákazka podľa § 117 zákona o verejnom obstarávaní č. 343/2015 Z.z. o verejnom obstarávaní a o zmene a doplnení niektorých zákonov.**

**„Vybudovanie multifunkčného ihriska v obci Dolné Mladonice“**

1. **Identifikácia verejného obstarávateľa:**

Názov: **Obec Dolné Mladonice**

Sídlo: **Dolné Mladonice 3, 962 41 Bzovík**

IČO: 00 648 141

DIČ: 2021120321

Telefón: +421 907 319 139

e-mail: [ocudm@stonline.sk](mailto:ocudm@stonline.sk)

Kontaktná osoba: Adam Alakša, starosta obce

1. **Typ zmluvy:**

Zmluva o dielo uzatvorená podľa § 536 a násl. zákona č. 513/1991 Zb. Obchodný zákonník v platnom znení.

Verejný obstarávateľ neuzavrie a nesmie uzavrieť zmluvu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora v zmysle zákona č. 315/2016 Z.z. a nie sú zapísaní v registri partnerov verejného sektora v zmysle zákona č. 315/2016 Z.z., alebo ktorých subdodávatelia alebo subdodávatelia podľa osobitného predpisu v zmysle zákona č. 315/2016 Z.z. ktorí majú povinnosť zapisovať sa do registra partnerov verejného sektora v zmysle zákona č. 315/2016 Z.z. a nie sú zapísaní v registri verejného sektora v zmysle zákona č. 315/2016 Z.z...

1. **Miesto dodania predmetu zákazky:**

KN C 750/1, kú: Dolné Mladonice, obec: Dolné Mladonice.

1. **Opis predmetu zákazky a jeho rozsah:**

Verejný obstarávateľ požaduje stavebné práce pre projekt s názvom:

**„Vybudovanie multifunkčného ihriska v obci Dolné Mladonice“** v zmysle príloh tejto výzvy na predkladanie ponúk a inštrukcií verejného obstarávateľa.

1. **Obhliadka predmetu zákazky a jeho rozsah:**

Verejný obstarávateľ uchádzačom odporúča miestnu obhliadku pričom rovnako odporúča kontaktovať starostu obce v dostatočnom predstihu pred plánovanou miestnou obhliadkou.

1. **Spoločný slovník obstarávania:** 45000000-7 Stavebné práce
2. **Možnosť rozdelenia cenovej ponuky:**

Cenovú ponuku nemožno rozdeliť. Uchádzač musí predložiť ponuku na celý predmet zákazky.

1. **Variantné riešenie:**

Nepripúšťa sa.

1. **Predpokladaná hodnota zákazky:** 81 137,94 Eur bez DPH.
2. **Lehota na dokončenie predmetu zákazky:**

Do 90 kalendárnych dní od účinnosti Zmluvy o dielo. Zmluva o dielo sa považuje za účinnú deň nasledujúci po dni zverejnenia zmluvy verejným obstarávateľom na webovom sídle verejného obstarávateľa.

1. **Jazyk:**

Ponuky sa predkladajú v slovenskom jazyku. Predmet zákazky bude zrealizovaný tiež v slovenskom jazyku.

1. **Termín, miesto predloženia a lehota viazanosti cenových ponúk:**

Ponuky je potrebné predložiť najneskôr dňa **25.06.2020 do 14:00 hod.** osobne, e-mailom alebo poštou na adresu sídla uvedenú v bode 1 tejto Výzvy. Viazanosť cenovej ponuky je minimálne 90 kalendárnych dní.

Označenie: **„Súťaž – neotvárať“**

Heslo: **„Vybudovanie multifunkčného ihriska v obci Dolné Mladonice“**

1. **Cena:**

Cenová ponuka bude obsahovať cenu v eurách bez DPH, cenu v eurách vrátane DPH a informáciu, či je uchádzač platiteľom DPH.

Uchádzačom navrhovaná zmluvná cena za dodanie požadovaného predmetu zákazky, uvedená v ponuke uchádzača, bude vyjadrená v eurách.

V ponúkanej cene musia byť zahrnuté všetky náklady uchádzača na dodanie predmetu zákazky.

Navrhovaná cena musí byť stanovená podľa zákona NR SR č. 18/1996 Z.z. o cenách v znení neskorších predpisov a jeho vykonávacích noriem.

Ak je uchádzač platiteľom dane z pridanej hodnoty (ďalej len „DPH“), navrhovanú zmluvnú cenu uvedie v zložení:

* navrhovaná zmluvná cena bez DPH,
* výška DPH,
* navrhovaná zmluvná cena vrátane DPH.

Ak uchádzač nie je platiteľom DPH, uvedie navrhovanú zmluvnú cenu celkom. Na skutočnosť, že nie je platiteľom DPH, upozorní v ponuke.

1. **Návrh zmluvy:**

Verejný obstarávateľ predkladá návrh Zmluvy o dielo (príloha č.2 tejto Výzvy), ktorý je uchádzač povinný dodržať. Uchádzač predložený návrh musí doplniť v častiach, ktoré sú vybodkované. Uchádzač musí predložiť návrh zmluvy spolu so svojou ponukou na celý predmet zákazky, podpísaný uchádzačom, štatutárnym orgánom alebo osobou oprávnenou konať za uchádzača v súlade so spôsobom konania uvedenom v doklade o oprávnení podnikať, príp. v inom doklade. Uchádzač, ktorý predloží návrh zmluvy v rozpore s Výzvou na predloženie ponuky, predloženým návrhom Zmluvy o dielo verejným obstarávateľom, bude z procesu verejného obstarávania vylúčený.

1. **Sociálny aspekt**

Verejný obstarávateľ v súlade s Metodickým pokynom pri zadávaní zákaziek na dodanie tovaru, uskutočnenie stavebných prác a na poskytnutie služieb pri uplatňovaní sociálneho aspektu pri verejnom obstarávanie pre Program rozvoja vidieka Slovenskej republiky 2014 – 2020 vypracovaným Pôdohospodárskou platobnou agentúrou vyžaduje od uchádzača, že v prípade, ak dodávateľ bude potrebovať navýšiť svoje kapacity pre realizáciu danej zákazky, je podmienkou pre uchádzačov, aby v realizačnej zmluve v takomto prípade zamestnali na realizáciu predmetnej aktivity osoby dlhodobo nezamestnané resp. Znevýhodnených uchádzačov o zamestnanie v mieste realizácie zákazky.

1. **Podmienky financovania:**

Predmet zákazky sa bude financovať zo zdrojov Európskej Únie, Program rozvoja vidieka 2014 – 2020.

1. **Podmienky účasti:**

Uchádzač musí vo svojej ponuke predložiť nasledovné doklady, ktorými splní podmienky účasti:

* 1. Každý uchádzač musí spĺňať podmienky účasti týkajúce sa osobného postavenia uvedené v § 32 ods. 1 písm. e, f) zákona o verejnom obstarávaní. Preukázanie stanovenej podmienky účasti si verejný obstarávateľ overí prostredníctvom verejne dostupných registrov (Obchodný register SR, Živnostenský register SR).
  2. Každý uchádzač musí predložiť cenovú ponuku v peňažnej mene EUR na základe Výzvy na predkladanie cenovej ponuky.
  3. Odôvodnenie požiadavky:

Verejný obstarávateľ stanovil vyššie uvedené podmienky účasti primerane k predpokladanej hodnote zákazky a v súlade s platnou legislatívou.

* 1. Každý uchádzač je povinný predložiť vyššie uvedené doklady k preukázaniu podmienok účasti. **Nepredložením uvedených dokladov uchádzač nesplní podmienky účasti a z vykonávaného verejného obstarávania bude vylúčený, a to bez ohľadu na výšku ním ponúkanej ceny za poskytnutie služby predmetu zákazky.**

1. **Obsah ponuky:**
2. Identifikačné údaje uchádzača.
3. Vyplnená príloha č. 1 – Výkaz Výmer
4. Vyplnená príloha č. 2 - Návrh Zmluvy o dielo
5. Vyplnená príloha č. 3 - Vyhlásenie na plnenie kritérií
6. Vyplnená príloha č. 4 - Čestné vyhlásenie podľa § 32 ods. 1 písm. e) a f)
7. Vyplnená príloha č. 5 - Súhlas so spracovaním osobných údajov

Uchádzač, ktorý nepredloží požadované dokumenty v zmysle bodu 17. tejto Výzvy bude z procesu verejného obstarávania vylúčený.

1. **Kritériá na hodnotenie ponúk:**

Najnižšia cena celkom v EUR vrátane DPH.

1. Jedným kritériom na vyhodnotenie ponúk je najnižšia cena celkom za dodanie celého predmetu zákazky v EUR vrátane DPH.
2. Hodnotenie ponúk uchádzačov je dané pridelením jej príslušného poradia podľa posudzovaných údajov uvedených v jednotlivých ponukách, týkajúcich sa ceny za dodanie predmetu zákazky.
3. Poradie uchádzačov sa určí porovnaním výšky navrhnutých ponukových cien za dodanie predmetu zákazky podľa bodu 2. tejto časti súťažných podkladov, vyjadrených v EUR vrátane DPH, uvedených v jednotlivých ponukách uchádzačov. Úspešný bude ten uchádzač, ktorý navrhol za dodanie *predmetu obstarávania* najnižšiu cenu.
4. **Ostatné informácie:**

Verejný obstarávateľ si vyhradzuje právo neuzatvoriť s úspešným uchádzačom zmluvu na zhotovenie diela v prípade, ak nastanú okolnosti, ktoré v čase uverejnenie výzvy nemohol predpokladať. Zároveň si vyhradzuje právo zrušiť uvedený postup verejného obstarávania v súlade so zákonom o verejnom obstarávaní a zároveň aj v prípade, že všetky ponuky uchádzačov prekročia finančný limit uvedený v bode 9. tejto Výzvy.

Verejný obstarávateľ si ďalej vyhradzuje právo neuzatvoriť s úspešným uchádzačom zmluvu na zhotovenie diela v prípade, že zo strany poskytovateľa nenávratného finančného prostriedku dôjde pri kontrole dokumentácie z procesu verejného obstarávania podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov k neschváleniu predloženej dokumentácie z verejného obstarávania.

Predložením ponuky uchádzač potvrdzuje súhlas s podmienkami zákazky s nízkou hodnotou podľa § 117 zákona o verejnom obstarávaní a o zmene a doplnení niektorých zákonov.

Dolné Mladonice, dňa 12.9.2020

v.r.  **Adam Alakša**

starosta obce

**Prílohyk výzve na predkladanie ponúk:**

Príloha č. 1 – Projektová dokumentácia vrátane Výkazu výmer

Príloha č. 2 – Návrh Zmluvy o dielo

Príloha č. 3 – Vyhlásenie na plnenie kritérií

Príloha č. 4 – Čestné vyhlásenie podľa § 32 ods. 1 písm. e) a f)

Príloha č. 5 – Súhlas so spracovaním osobných údajov